
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 510 

1 Ιουλίου 1996 


ΥΠΟΥΡΓΙ ΚΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Αοιθ. 2115.3/2/96 

«Κύρωση Κανονισμού Εισαγωγής Σπουδαστών στις 
ΑΔΣΕΝ». 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 25 παρ.3 και 49 παρ.4 του 
Ν.576/77 «περί οργανώσεως και διοικήσεως της Μέσης 
και Ανωτέρας Τεχνικής και Επαγγελματικής Εκπαι- 
δεύσεως» (ΦΕΚ102/Α/13.4.1977)σε συνδυασμό με το αρ- 
θρ.51 παρ. Ιατου Ν.1404/83(ΦΕΚ 187Α/83) 

β. Τις διατάξειςτου άρθρου 70του Ν.Δ. 187/73 «Περί Κώ- 
δικος Δημοσίου Ναυτικού Δικαίου» (ΦΕΚ261Α/3.10.73). 

γ. Την διάταξη του άρθρου 1 του Ν.380/76 «περί εισα¬ 
γωγής ειςτας Δημοσίας Σχολάς Εμπορικού Ναυτικού υ¬ 
ποψηφίων ειδικών τινών Κατηγοριών» (ΦΕΚ 178Α/ 
14.7.1976). 

δ. Την διάταξη του άρθρου 2 του Ν. 1702/51 «περίτρο- 
ποποιήσεως και συμπληρώσεως των περί Σχολής 
Εμπορικής Ναυτιλίας διατάξεων» (ΦΕΚ 84Α/22.3.51) ό¬ 
πως έχει τροποποιηθεί και συμπληρωθεί μέχρι σήμερα. 

ε. Τις διατάξειςτου Ν.1351/83 «Εισαγωγή σπουδαστών 
στην Τριτοβάθμια Εκπαίδευσης και άλλες διατάξεις» 
(ΦΕΚ 56Α/28.4.1983) 

στ. Την αριθμ.4/13-6-96 Γνώμη του Γνωμοδοτικού Συμ¬ 
βουλίου των ΑΔΣΕΝ 

ζ. Από τις διατάξεις αυτές δεν προκαλείται δαπάνη εις 
βάρος του Κρατικού Προϋπολογισμού και του 
Κεφαλαίου Ναυτικής Εκπαίδευσης, αποφασίζουμε: 

1. Κυρώνουμε το συνημμένο Κανονισμό Εισαγωγής 
σπουδαστών στις Ανώτερες Δημόσιες Σχολές Εμπορικού 
Ναυτικού. 

2. Καταργούμε κάθε προηγούμενη σχετική απόφαση. 

3. Η απόφαση μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

Πειραιάς, 13 Ιουνίου 1996 
ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ. ΕΜΠΟΡΙΚΗΣ. ΝΑΥΤΙΛΙΑΣ 

ΓΕΩΡΓ. ΠΑΠΑΝΔΡΕΟΥ ΚΟΣΜΑΣ ΣΦΥΡΙΟΥ 


ΚΑΝΟΝΙΣΜΟΣ ΕΙΣΑΓΩΓΗΣ ΣΠΟΥΔΑΣΤΩΝ 
ΣΤΙΣ ΑΝΩΤΕΡΕΣ ΔΗΜΟΣΙΕΣ ΣΧΟΛΕΣ ΕΝ 

Άρθρο 1 

Προσέλευση υποψηφίων - Κατανομή θέσεων 

1. Με απόφαση του Υπουργού Εμπορικής Ναυτιλίας και 
μετά από γνώμη του Συμβουλίου ΔΣΕΝ καθορίζεται ο α¬ 
ριθμός των σπουδαστών, που εισάγονται κάθε χρόνο στη 
πρώτη διδακτική περίοδο των Ανωτέρων Δημοσίων Σχο¬ 
λών Εμπορικού Ναυτικού Πλοιάρχων και Μηχανικών. 

2. Ο αριθμός αυτός καλύπτεται από υποψηφίους που 
διαθέτουν τα προσόντα που περιγράφονται στο άρθρο 3 
του Κανονισμού αυτού και κατανέμεται κατά γενικές κα¬ 
τηγορίες ως ακολούθως: 

ΠΡΩΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 20% των θέσεων κάθε Σχολής και 
περιλαμβάνει υποψηφίους, που προέρχονται από Λύκεια 
Ε.Ν. ή Λύκεια Ναυτικής Κατεύθυνσης ή Ναυτικού Τομέα. 

ΔΕΥΤΕΡΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 35% των θέσεων κάθε Σχολής και 
περιλαμβάνει υποψηφίους, οι οποίοι παρακολούθησαν 
μαθήματα Α Δέσμης. 

ΤΡΙΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 7% των θέσεων κάθε Σχολής και πε¬ 
ριλαμβάνει υποψηφίους, οι οποίοι παρακολούθησαν μα¬ 
θήματα Β Δέσμης. 

ΤΕΤΑΡΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 18% των θέσεων κάθε Σχολής και 
περιλαμβάνει υποψηφίους, οι οποίοι παρακολούθησαν 
μαθήματα Δ Δέσμης. 

ΠΕΜΠΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 2% των θέσεων κάθε Σχολής και πε¬ 
ριλαμβάνει υποψηφίους, οι οποίοι παρακολούθησαν μα¬ 
θήματα Γ Δέσμης. 

ΕΚΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 18% των θέσεων κάθε Σχολής και 
περιλαμβάνει υποψηφίους που προέρχονται από τμήμα¬ 
τα ειδικότητας Τεχνικών-Επαγγελματικών Λυκείων ή από 
κλάδους προεπαγγελματικής κατάρτισης Ενιαίων Πολυ- 
κλαδικών Λυκείων και γενικά υποψηφίους λοιπών προε¬ 
λεύσεων. 

3. Σε κάθε γενική κατηγορία περιλαμβάνονται οι παρα¬ 
κάτω ειδικές κατηγορίες: 

(α) Υποψήφιοι Γενικής επιλογής σε ποσοστό 75%. 

(β) Υποψήφιοι που υπάγονται στο Ν. 1702/51 του άρ¬ 
θρου 2 σε ποσοστό 25%. 

(γ) Υποψήφιοι που υπάγονται στο Ν.380/76του άρθρου 
1 σε ποσοστό 10% επί πλέον των πιο πάνω ειδικών κατη¬ 
γοριών (3α, 3β). 

4. (α) Εφόσον οι υποψήφιοιτων ειδικών κατηγοριών της 
παραγρ. 3β και 3γ κάθε Γενικής Κατηγορίας υπερβαίνουν 
σε αριθμό τις θέσεις που προκηρύσσονται για αυτούς, κα¬ 
τά Γενική Κατηγορία, τότε όσοι δεν επιλεγούν στη Γ ενική 
Κατηγορία τους καταλαμβάνουν με βάση τον τελικό βαθ¬ 
μό κατάταξής τους, τις αντίστοιχες θέσεις της Ειδικής 
Κατηγορίας που υπάγονται. 

(β) Σε περίπτωση που το σύνολο των θέσεων μιας ειδι¬ 
κής κατηγορίας της παραγρ.3 δεν καλύπτεται, τότε τα κε¬ 
νά των θέσεων καλύπτονται από υποψήφιους της Ειδικής 
Κατηγορίας που έχουν επιλεγεί στη Γ ενική Κατηγορία και 
οι υπόλοιπες κενές θέσεις, εάν υπάρχουν, μεταφέρονται 
στην αντίστοιχη Ειδική κατηγορία της αμέσως επόμενης 
Γενικής κατηγορίας. 

(γ) Εάν παρά την μεταφορά των κενών θέσεων στις ειδι¬ 
κές κατηγορίες της τελευταίας Γ ενικής κατηγορίας, εξα¬ 
κολουθήσουν να παραμένουν κενά,τότε η διαδικασία ε¬ 
παναλαμβάνεται από την πρώτη Γενική κατηγορία κατά 
τον ίδιο τρόπο. 

Άρθρο 2 

«Τρόπος επιλογής σπουδαστών» 

1. Η επιλογή και ο καθορισμός σειράς προτεραιότητας 
εισαγωγής των σπουδαστών στις Σχολές πραγματοποιεί¬ 
ται μηχανογραφικά με το πρόγραμμα τα στοιχεία του ο¬ 
ποίου είναι σύμφωνα με τις διατάξεις του παρόντος κανο¬ 
νισμού και έχουν καταγραφεί πλήρως στον αλγόριθμο ε¬ 
πιλογής του σχετικού μηχανογραφικού προγράμματος. 
Οι υποψήφιοι διαχωρίζονται και εντάσσονται στις Γ ενικές 
κατηγορίες του άρθρου 1 ανάλογα με το Απολυτήριο Λυ¬ 
κείου που κατέχουν. Στη συνέχεια κατατάσσονται κατά ει¬ 
δικότητα Πλοιάρχου ή Μηχανικού και με απόλυτη βαθμο¬ 
λογική σειρά, που προκύπτει από τον τελικό βαθμό κατά¬ 
ταξής τους. 

2. Η κατανομή των εισαγομένων στις Σχολές γίνεται α¬ 
νάλογα με την Γενική κατηγορία, στην οποία ανήκουν, την 
σειρά προτίμησης των Σχολών που έχουν δηλώσει και τον 
τελικό βαθμό κατάταξης που είναι ο μέσος όρος του α¬ 
θροίσματος των βαθμολογιών, όπως αυτές προσδιορίζο¬ 
νται στις επόμενες παραγράφους αυτού του άρθρου και 
ο οποίος εκφράζεται με προσέγγιση χιλιοστού. Στην πε¬ 
ρίπτωση ισοβαθμίας η σειρά κατάταξης καθορίζεται από 
τον γενικό βαθμό Απολυτηρίου 

3. Για τον καθορισμό του τελικού βαθμού κατάταξης 
των υποψηφίων της Δεύτερης, Τρίτης, Τέταρτης και Πέμ¬ 
πτης Γ ενικής Κατηγορίας του άρθρου 1 αθροίζεται ο ΓΕ¬ 
ΝΙΚΟΣ ΒΑΘΜΟΣ ΤΟΥ ΑΠΟΛΥΤΗΡΙΟΥ και οι τελικοί βαθ¬ 
μοί στα μαθήματα «ΕΚΘΕΣΗ» «ΜΑΘΗΜΑΤΙΚΑ» και «ΦΥΣΙ¬ 
ΚΗ» που αναγράφονται σ’ αυτό. Σε περίπτωση που ο 
υποψήφιος δεν έχει βαθμό σ’ ένα ή περισσότερα από τα 
παραπάνω μαθήματα οτον υπολογισμό του μέσου όρου, 
ο διαιρέτης μειώνεται κατά ισάριθμες μονάδες. 

4. Γ ια τον καθορισμό του τελικού βαθμού κατάταξης 
των υποψηφίων της Πρώτης Γενικής Κατηγορίας αθροί¬ 
ζεται ο ΓΕΝΙΚΟΣ ΒΑΘΜΟΣ ΤΟΥ ΑΠΟΛΥΤΗΡΙΟΥ και οι τε¬ 
λικοί βαθμοί στα μαθήματα «ΕΚΘΕΣΗ»,»ΜΑΘΗΜΑΤΙΚΑ» 
και «ΝΑΥΤΙΛΙΑ» για τους αποφοίτους Λυκείου Πλοιάρχων 
ή «Μ ΕΚ» για τους αποφοίτους Λυκείων Μηχανικών. 


5. (α) Για τον καθορισμό του τελικού βαθμού κατάταξης 
των υποψηφίωντης Έκτης Γ ενικής Κατηγορίας αθροίζεται 
ο ΓΕΝΙΚΟΣ ΒΑΘΜΟΣ ΤΟΥ ΑΠΟΛΥΤΗΡΙΟΥ ή πτυχίου και οι 
τελικοί βαθμοί στα μαθήματα «ΕΚΘΕΣΗ»,«ΜΑΘΗΜΑΤΙΚΑ» 
και «ΦΥΣΙΚΗ». Ειδικά οι υποψήφιοιτης Γ ενικής Κατηγορίας 
αυτής θα πρέπει να έχουν υποχρεωτικά βαθμολογία σ’ ένα 
τουλάχιστοντων μαθημάτων, «ΜΑΘΗΜΑΤΙΚΑ» ή «ΦΥΣΙΚΗ» 
και στην περίπτωση αυτή ο διαιρέτης θα μειώνεται κατά μία 
μονάδα. 

(β) Για τον καθορισμό του τελικού βαθμού κατάταξης 
των υποψηφίων αποφοίτων κλάδων 4 (πληροφορικής), 9 
(οικονομίας), 13 (Μηχανολογίας), 14 (Ηλεκτρολογίας) και 
15 (Ηλεκτρονικής) των ενιαίων Πολυκλαδικών Λυκείων σε 
αντικατάσταση των τελικών βαθμών των μαθημάτων 
Μαθηματικά ή Φυσική, θα λαμβάνονται υπόψη οι βαθμοί 
των αντίστοιχων μαθημάτων ως εξής: 

(ι) «Μαθηματικά για την πληροφορική» αντί «Μαθη¬ 
ματικά» 

(ιι) «Οικονομικά Μαθηματικά» αντί «Μαθηματικά» 

(ιιι) «Θερμοδυναμική» αντί «Φυσική» 

(ιν) «Ηλεκτρικές Μηχανές» αντί «Φυσική» 

(ν) «Γενικά Ηλεκτρονικά» αντί «Φυσική». 

6. Για τον καθορισμό του τελικού βαθμού κατάταξης 
των υποψηφίων αποφοίτων Λυκείων που δεν περιλαμβά¬ 
νονται στις περιπτώσεις των παραγράφων 3,4 και 5 θα 
λαμβάνονται υπόψη για την κατάταξή τους οι βαθμοί που 
έλαβαν σε ένα ή και στα δύο από τα μαθήματα «Μαθη¬ 
ματικά» «Φυσική» εφόσον συμμετείχαν στις Γενικές εξε¬ 
τάσεις,μαζί με τον Γενικό βαθμό του Απολυτηρίου τους 
και το βαθμό του μαθήματος «Έκθεση» που αναγράφεται 
σ’αυτό. Στην περίπτωση αυτή οι ανωτέρω υποψήφιοι θα ε¬ 
ντάσσονται στην αντίστοιχη Γενική κατηγορία ανάλογα 
με την δέσμη που εξετάσθηκαν στις Γενικές εξετάσεις. 

7. Προκειμένου περί υποψηφίων οι οποίοι, πλέον των 
προσόντων του άρθρου 3, έχουν και θαλάσσια υπηρεσία 
επί εν ενεργεία εμπορικών πλοίων, Ελληνικών ή υπό ξένη 
σημαία, συμβεβλημένων με το ΝΑΤ, 500 κοχ και άνω, ο τε¬ 
λικός βαθμός κατάταξής τους προσαύξανεται κατά 0,018 
μονάδες για κάθε μέρα ναυτολόγησης. Η παραπάνω θα¬ 
λάσσια υπηρεσία θα πρέπει να έχει διανυθεί μέχρι την η¬ 
μερομηνία υποβολής των δικαιολογητικών και λαμβάνε- 
ται υπόψη εφόσον δεν συμπίπτει με το χρόνο φοίτησης 
στις διδακτικές περιόδους του Λυκείου και είναι συνολι¬ 
κής διάρκειας τουλάχιστον διακοσίων δέκα (210) ημερών. 

8. Σε περίπτωση ισοβαθμίας δύο ή περισσοτέρων υπο¬ 
ψηφίων στην τελευταία θέση κάποιας Σχολής, η επιλογή 
τους γίνεται με βάση το γενικό βαθμό του Απολυτηρίου. 
Αν και πάλι προκύψει ισοβαθμία εισάγονται στην ίδια 
Σχολή όλοι οι υποψήφιοι που ισοβαθμούν. 

Άρθρο 3 

«Προσόντα υποψηφίων» 

Κάθε υποψήφιος πρέπει να συγκεντρώνει τα πιο κάτω 
προσόντα: 

(α) Να είναι κάτοχος τίτλου απόλυσης από Λύκειο ή ισό¬ 
τιμου τίτλου σχολείου δευτεροβάθμιας εκπαίδευσης του 
εσωτερικού ή αντίστοιχου τίτλου του εξωτερικού που να 
παρέχει δικαίωμα εισαγωγής σε Ανώτερες Σχολές ή του 
ΕϋΗΟΡΕΑΝ ΒΑΟΟΑΕΑΥΗΕΑΤ που εκδίδεται από 
Ευρωπαϊκό σχολείο των Ευρωπαϊκών Κοινοτήτων. 

(β) Να έχει την Ελληνική Ιθαγένεια και να είναι γραμμέ¬ 
νος στα μητρώα αρρένων ή Δημοτολόγια Δήμου ή 
Κοινότητας ή να είναι Ελληνικής καταγωγής,τουλάχιστον 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5521 


από τον ένα γονέα του και να μην υπάγεται οτην περίπτω¬ 
ση της παραγρ.(γϊ) του άρθρου 9. 

Η Ελληνική καταγωγή να αποδεικνύεται από σχετική βε¬ 
βαίωση. 

(γ) Να μην έχει συμπληρώσει το 24ο έτος της ηλικίας 
του, η οποία θα προσδιορίζεται από το έτος γέννησης,α¬ 
νεξάρτητα από την ακριβή ημερομηνία. 

(δ) Να είναι κατά γνωμοδότηση αρμόδιας υγειονομικής 
Επιτροπής ικανός σωματικά και πνευματικά σύμφωνα με 
τις διατάξεις που ισχύουν για κάθε ειδικότητα. 

(ε) Να μην έχει τιμωρηθεί με στέρηση των πολιτικών του 
δικαιωμάτων και να μην έχει καταδικαστεί για κακούργη¬ 
μα ή σε φυλάκιση ανώτερη του εξαμήνου καθ’ υποτροπή 
ή μεγαλύτερη του εξαμήνου για λαθρεμπόριο ή λαθρε¬ 
μπόριο ναρκωτικών ή για παράβαση του νόμου περί προ¬ 
στασίας του Εθνικού Νομίσματος ή για αδίκημα αναφερό- 
μενο στην επί του πλοίου υπηρεσία και να μην έχει στερη¬ 
θεί οριστικά το δικαίωμα να ασκείτο ναυτικό επάγγελμα. 

Άρθρο 4 

Λοιπές κατηγορίες Ελλήνων υποψηφίων 

1. Σε ποσοστό 25% του αριθμού των εισακτέων κάθε κα¬ 
τηγορίας εισάγονται υποψήφιοι οι οποίοι εκτός από τα 
προσόντα του άρθρου 3, υπάγονται στις διατάξεις του Ν. 
1702/51, ήτοι: 

(α) Τέκνα διπλωματούχων Αξιωματικών Ε.Ν. 

(β) Τέκνα Αξιωματικών Λ.Σ. και 
(γ) Τέκνα ναυτικών 

2. Σε ποσοστό 10% επί πλέον του αριθμού των εισακτέ¬ 
ων κάθε κατηγορίας εισάγονται υποψήφιοι οι οποίοι ε¬ 
κτός από τα προσόντα του άρθρου 3 υπάγονται στις δια¬ 
τάξεις του Ν. 380/76 ήτοι: 

(α) Τέκνα ή αδέλφια ανάπηρων, θυμάτων πολέμου και 
Εθνικής Αντίστασης. 

(β) Τέκνα ή αδέλφια ανάπηρων και θυμάτων ειρηνικής 
περιόδου (σε Στρατιωτική Υπηρεσία). 

(γ) Τέκνα πολύτεκνων. 

Αρθρο 5 

Δικαιολογητικά υποψηφίων 

1. Οι υποψήφιοι πρέπει μέσα στην προθεσμία που ορί¬ 
ζεται με απόφαση του Υπουργού Ε.Ν., να υποβάλλουν σε 
οποιαδήποτε ΑΔΣΕΝ τα πιο κάτω δικαιολογητικά. 

(α) Αίτηση όπως το υπόδειγμα «Α», στην οποία πρέπει να 
αναγράφονται καθαρά όλα τα ζητούμενα στοιχεία. Στην 
αίτησή του ο υποψήφιος να δηλώνει κατά σειρά προτίμη¬ 
σης τις ΑΔΣΕΝ της ίδιας ειδικότητας σε μια από τις οποίες 
επιθυμεί να φοιτήσει εφόσον επιλεγεί. 

«Στην αίτηση θα αναγράφεται η ημερομηνία γέννησης 
και ο αριθμός Μητρώου Αρρένων ή Δημοτολογίου Δήμου 
ή Κοινότητος του υποψηφίου ,που θα ελέγχονται και βε¬ 
βαιώνονται από τον αρμόδιο για την παραλαβή δικαιολο- 
γητικών βάσει του Αστυνομικού Δελτίου ταυτότητος του 
υποψηφίου. 

(β) Πιστοποιητικό της ΥΝΜ στο οποίο να φαίνονται οι η¬ 
μερομηνίες ναυτολόγησης και απόλυσης, μόνο για τους 
υποψηφίους της παραγράφου 7 του άρθρου 2. Η ανωτέ¬ 
ρω θαλάσσια υπηρεσία θα βεβαιώνεται από την ΥΝΜ, 
σύμφωνα με τα στοιχεία της μηχανογραφικής της υπηρε¬ 
σίας ή από το ναυτικό φυλλάδιο του υποψηφίου και σε πε¬ 
ρίπτωση που ο υποψήφιος έχει υπηρετήσει σε πλοία με 
ξένη σημαία συμβεβλημένα με το ΝΑΤ,ύστερα από σχετι¬ 
κή βεβαίωση του Πλοιάρχου του πλοίου, θεωρημένη από 


την Λιμενική ή Προξενική Αρχή,εντός διμήνου από της η¬ 
μερομηνίας απόλυσης. 

(γ) Πρωτότυπο τίτλο απόλυσης από Λύκειο. Ο κάτοχος 
περισσοτέρων από ένα τίτλων απόλυσης Λυκείου υπο¬ 
βάλλει μόνο τον τίτλο εκείνο, με τον οποίο επιθυμεί να πά¬ 
ρει μέρος στη διαδικασία επιλογής και δεν δικαιούται να 
είναι υποψήφιος το ίδιο έτος με περισσότερους από ένα 
τίτλους απόλυσης. 

Αν ο τίτλος απόλυσης προέρχεται από ξένο σχολείο που 
λειτουργεί στην Ελλάδα, πρέπει να είναι θεωρημένος, α¬ 
πό την οικεία Δ/νση Εκπαίδευσης ως προς την γνησιότη¬ 
τά του και ως προς τη νομιμότητα λειτουργίας του σχο¬ 
λείου αυτού. Αν ο τίτλος απόλυσης είναι από ξένο σχολείο 
ο υποψήφιος πρέπει να υποβάλλει και βεβαίωση του σχο¬ 
λείου ή της αρμόδιας εκπαιδευτικής αρχής της ξένης χώ¬ 
ρας για την δυνατότητα του υποψηφίου να σπουδάσει, 
κατά περίπτωση, σε ανώτατη ή ανώτερη Σχολή της χώρας 
στην οποία υπάγεται το σχολείο. Επίσης, στην ίδια βε¬ 
βαίωση ή σε ξεχωριστή να αναγράφεται η ακριβής μέση 
γενική βαθμολογία του τίτλου απόλυσης και οι αναλυτικές 
βαθμολογίες των μαθημάτων από τις οποίες προέκυψε 
αυτή η μέση γενική βαθμολογία, που να εκφράζονται στην 
εικοσάβαθμη κλίμακα (0-20). Όλα τα δικαιολογητικά που 
έχουν εκδοθεί από ξένη αρχή, πρέπει να είναι επικυρωμέ¬ 
να από Ελληνική Διπλωματική Αρχή στο εξωτερικό ή από 
το Ελληνικό Υπουργείο Εξωτερικών για το γνήσιο της υ¬ 
πογραφής αυτού που υπογράφει το έγγραφο και επίσημα 
μεταφρασμένα στην Ελληνική γλώσσα, με την επιφύλαξη 
των διατάξεων των σχετικών διεθνών συμβάσεων που έ¬ 
χουν κυρωθεί νομοθετικά από την χώρα μας. 

(δ) Πιστοποιητικά γέννησης από Δημοτική ή Κοινοτική 
Αρχή, από το οποίο να φαίνεται η εγγραφή του υποψή¬ 
φιου στα οικεία μητρώα και η χρονολογία γέννησής του 
(απαιτείται μόνο για τους κατ’ εξαίρεση εισαγόμενους 
σπουδαστές του άρθρου 9του παρόντος). 

(ε) Γνωμοδότηση υγειονομικής επιτροπής από την ο¬ 
ποία, σύμφωνα με τις διατάξεις που ισχύουν για κάθε ει¬ 
δικότητα, να προκύπτει ότι ο υποψήφιος είναι σωματικά 
και πνευματικά κατάλληλος για φοίτηση σε ΑΔΣΕΝ της α¬ 
ντίστοιχης ειδικότητας. Για την υγειονομική εξέταση των 
υποψηφίων και την έκδοση πιστοποιητικού υγειονομικής 
καταλληλότητας για τη συγκεκριμένη ειδικότητα αρμόδια 
είναι η ΥΕΑΝΕΘ του τόπου κατοικίας κάθε υποψηφίου. Η 
υγειονομική εξέταση των υποψηφίων γίνεται σύμφωνα με 
τις διατάξεις του Π.Δ. 591/75 (ΦΕΚ 191 Α/1975), όπως τρο¬ 
ποποιήθηκε μετο Π.Δ.64/84 (ΦΕΚ21Α/84) και Π.Δ. 436/89 
(ΦΕΚ 188Α/89). Οι υποψήφιοι παραπέμπονται για εξέτα¬ 
ση στις κατά τόπους ΥΕΑΝΕΘ με την ίδια διαδικασία που 
ισχύει για τους απογραφόμενους ναυτικούς, δηλαδή με 
παραπεμπτικά της πλησιέστερης στον τόπο κατοικίας 
τους Απογράφουσας Αρχής (ΥΝΜ ή Λιμ.Αρχής). 

Οι δαπάνες υγειονομικής εξέτασηςτων υποψηφίων, βα¬ 
ρύνουν τους ίδιους και οι σχετικές υποχρεώσεις τους κα¬ 
θορίζονται με απόφαση του Υπουργού Ε.Ν. Οι γνωμοδο¬ 
τήσεις των ΥΕΑΝΕΘ είναι οριστικές και ανέκκλητες. 

2. Οι υποψήφιοι που τελικά εισάγονται στις ΑΔΣΕΝ,υπο- 
χρεούνται να υποβάλλουν αντίγραφο ποινικού μητρώου 
τύπου Β, το οποίο να έχει εκδοθεί το πολύ ένα τρίμηνο πριν 
από την ημερομηνία υποβολής του. Σε περίπτωση μη υπο¬ 
βολής του ανωτέρω πιστοποιητικού μέσα σε ένα μήνα από 
την εγγραφή του σπουδαστή σε ΑΔΣΕΝ, αυτός απομα¬ 
κρύνεται από τη Σχολή,μέχρι νατό προσκομίσει. 

3. Επιπλέον των πιο πάνω οι υποψήφιοι των περιπτώ- 

σεων του άρθρου 4 πρέπει να καταθέτουν και τα εξής δι- 
καιολογητικά, ανάλογα με το Νόμο που υπάγονται: 

(α) Οι υποψήφιοι του Ν. 380/76: 

- Βεβαίωση «Δ.Ε.Π.Α.Θ.Α.» ή 

- Βεβαίωση Γενικής Συνομοσπονδίας Πολύτεκνων Ελ¬ 
λάδος. 

(β) Οι υποψήφιοι του Ν. 1702/51: 

- Επικυρωμένο Αντίγραφο διπλώματος Αξ/κού Ε.Ν., 
οποιοσδήποτε τάξης, του πατέρα τους, ή 

- Βεβαίωση ΥΕΝ/ΔΠΛΣ Α ότι ο πατέρας τους είναι Αξ/κός 
ΑΣ, ή 

- Βεβαίωση δετούς θαλάσσιας υπηρεσίας του πατέρα 
τους από την Υ.Ν.Μ/ΥΕΝ ή πιστοποιητικό συνταξιοδότη- 
σης από το Ν.Α.Τ. 

Άρθρο 6 

Ελεγχος και παραλαβή δικαιολογητικών 

1. Η παραλαβή δικαιολογητικών από τις ΑΔΣΕΝ πραγ¬ 
ματοποιείται μόνο μέσα στα χρονικά όρια που καθορίζο¬ 
νται για το σκοπό αυτό από τη σχετική προκήρυξη και γί¬ 
νεται μετά από υπεύθυνο έλεγχο της πληρότητας και κα- 
νονικότητάς τους σύμφωνα, με όσα ορίζονται πιο κάτω. 

2. Οι ΑΔΣΕΝ θα παραλαμβάνουν δικαιολογητικά που α¬ 
φορούν μόνο τις εξής (2) δύο κατηγορίες Ελλήνων υπο¬ 
ψηφίων: 

(α) αυτών που μετέχουν στη γενική βαθμολογική επιλο¬ 
γή και 

(β) των λοιπών κατηγοριών του άρθρου 4. 

Η κατάθεση δικαιολογητικών λοιπών κατηγοριών εισα- 
γομένων (αλλοδαπών κτλ) γίνεται απ’ ευθείας στο ΥΕΝ/ 
ΔΕΚΝ Β από τους ενδιαφερομένους 

3. Η διαδικασία παραλαβής και ελέγχου δικαιολογητι- 
κών από τις ΑΔΣΕΝ εξαρτάται από το εάν στη Σχολή υ¬ 
πάρχει εγκατεστημένο ή όχι κατάλληλο μηχανογραφικό 
σύστημα. 

3.Α ΑΔΣΕΝ με εγκατεστημένο κατάλληλο μηχανογρα¬ 
φικό σύστημα. 

(α) Τα δικαιολογητικά θα κατατίθενται σε ξεχωριστά κα¬ 
τά ειδικότητα συνεργεία των Σχολών που ορίζονται με 
Η.Δ. των Διοικητών και αποτελούνται υποχρεωτικά: 

(ί) από έναν Αξιωματικό Λ.Σ. και 

(ϋ) από τον Διευθυντή Σπουδών ή άλλο καθηγητή. 

(β) Δικαιολογητικά υποψηφίου που είναι ελλειπή ή προ¬ 
ορίζονται για ειδικότητα για την οποία ο ενδιαφερόμενος 
δεν έχει κριθεί Υγειονομικά κατάλληλος δεν παραλαμβά- 
νονται. 

(γ) Κατά την παραλαβή τους τα δικαιολογητικά θα το¬ 
ποθετούνται στο σχετικό Ατομικό Φάκελλο Υποψηφίου 
στον οποίο θα συμπληρώνονται οι ανάλογες θυρίδες 
στοιχείων του εξώφυλλου και θα τίθενται οι υπογραφές 
του Ελέγχοντος Αξιωματικού Λ.Σ. του Διευθυντή Σπου¬ 
δών ή καθηγητή και του Διοικητή της Σχολής όπως το υ¬ 
πόδειγμα (Β). 

(δ) Στη συνέχεια θα καταχωρούνται τα στοιχεία του υ¬ 
ποψηφίου σε υπόδειγμα αίτησης (οθόνη εισαγωγής στοι¬ 
χείων ) που θα βρίσκεται στον Η/Υ. Η αίτηση και τα περιε¬ 
χόμενά της θα εκτυπώνονται εις τριπλούν, θα υπογράφε¬ 
ται για την ακρίβεια των στοιχείων της από τον υποψήφιο 
και τον χειριστή του Η/Υ. Από τα τρία αντίτυπα το ένα πα- 
ραλαμβάνει ο υποψήφιος ,το δεύτερο τοποθετείται στον 
ατομικό φάκελλο του υποψηφίου και το τρίτο παραμένει 
στη Σχολή σε ιδιαίτερο φάκελλο ανά ειδικότητα Η αίτηση 
είναι σύμφωνη με το υπόδειγμα (Α). Οι αναφερόμενοι στη 


παραγρ.(γ) θα υπογράφουν επίσης και ως κλιμάκιο Α το 
μηχανογραφικό απόκομμα της αίτησης. 

(ε) Το μηχανογραφικό σύστημα θα εκτυπώνει ξεχωρι¬ 
στά καταστάσεις με τα ατομικά στοιχεία των Πλοιάρχων 
και Μηχανικών οι οποίες μαζί με τους ατομικούς φακέλ- 
λους των υποψηφίων και το μαγνητικό μέσο στο οποίο έ¬ 
χουν αποθηκευθεί τα στοιχεία των υποψηφίων θα απο- 
στέλλονταιστοΥΕΝ/ΔΕΚΝ Β επί αποδείξει στο τέλος κάθε 
εβδομάδας. Η τελευταία σειρά φακέλλων δικαιολογη- 
τικών, που θα συγκεντρώνονται την τελευταία εβδομάδα, 
θα διαβιβάζονται στο ΥΕΝ/ΔΕΚΝ Β, σύμφωνα με ειδικές 
οδηγίες του. 

3.Β ΑΔΣΕΝ που δεν έχει εγκατασταθεί μηχανογραφικό 
σύστημα 

(α) Η διαδικασία παραλαβής και ελέγχου των δικαιολο- 
γητικών στις ΑΔΣΕΝ θα γίνεται από ξεχωριστά κατά ειδι¬ 
κότητα συνεργεία των Σχολών, που ορίζονται με Η.Δ/γές 
των Διοικητών και αποτελούνται υποχρεωτικά: 

(ί) από ένα Αξ/κό Λ.Σ. 

(ν) από το Διευθυντή Σπουδών ή άλλο καθηγητή. 

(β) Δικαιολογητικά υποψηφίου που είναι ελλειπή ή προ¬ 
ορίζονται για ειδικότητα για την οποία ο ενδιαφερόμενος 
δεν έχει κριθεί Υγιειονομικά κατάλληλος, δεν θα παρα- 
λαμβάνονται. 

(γ) Κατά την παραλαβή τους τα δικαιολογητικά θα τοπο¬ 
θετούνται στο σχετικό Ατομικό Φάκελλο Υποψηφίου στον 
οποίο θα συμπληρώνονται οι ανάλογες θυρίδες στοιχείων 
του εξώφυλλου και θα τίθενται οι υπογραφές του Ελέγχο¬ 
ντος Αξιωματικού Λ.Σ. του Διευθυντή Σπουδών ή Καθηγη¬ 
τή και του Διοικητή της Σχολής, όπως το υπόδειγμα (Β). 

(δ) Στη συνέχεια, ξεχωριστά κάθε αίτηση υποψηφίου 
που θα υποβάλλεται σε δύο (2) αντίγραφα (υπόδειγμα Α) 
με τα δικαιολογητικά της, θα καταχωρείται σε προσωρινό 
Βιβλίο Πρωτοκόλλου της Σχολής ανά ειδικότητα. Το ένα 
αντίγραφο θα παραμένει στην Σχολή και το άλλο θα το¬ 
ποθετείται στον αντίστοιχο φάκελλο του υποψήφιου 
σπουδαστή. Οι αναφερόμενοι στη παραγρ.(γ) θα υπο¬ 
γράφουν επίσης και ως κλιμάκιο Α το μηχανογραφικό α¬ 
πόκομμα της αίτησης. 

(ε) Στο τέλος κάθε εβδομάδας οι ΑΔΣΕΝ θα συγκε- 
ντρώνουντους φάκελλους με τα δικαιολογητικά που θα έ¬ 
χουν παραλάβει και θα τους υποβάλλουν ταχυδρομικά ε¬ 
πί αποδείξει στο ΥΕΝ/ΔΕΚΝ, με ονομαστική κατάσταση υ¬ 
ποψηφίων σε ξεχωριστές σειρές κατά ειδικότητα 
(Πλοιάρχων - Μηχανικών) και κατηγορία επιλογής (υπο¬ 
ψηφίων γενικής βαθμολογικής επιλογής και υποψηφίων 
ειδικών κατηγοριών). Η τελευταία σειρά φακέλλων δικαι- 
ολογητικών, που θα συγκεντρώνονται την τελευταία ε¬ 
βδομάδα, θα διαβιβάζονται στο ΥΕΝ/ΔΕΚΝ-Β, σύμφωνα 
με ειδικές οδηγίες του. 

Άρθρο 7 

Διαδικασία παραλαβής και 
επαναληπτικών ελέγχων από ΥΕΝ/ΔΕΚΝ-Β 

1. Με Η.Δ. Δ/ντού ΔΕΚΝ συγκροτούνται: 

(α) Δύο κλιμάκια ελέγχου, ένα για κάθε ειδικότητα τα ο¬ 
ποία αποτελούνται από ένα Επιτελή της ΔΕΚΝ ή Καθηγη¬ 
τή της Ναυτ. Εκπαίδευσης, καθώς και ένα Αξιωματικό Λ.Σ. 
τα οποία προβαίνουν σε επαναληπτικό έλεγχο των δικαιο- 
λογητικών που υποβάλλονται από τις ΑΔΣΕΝ υπό την ε- 
ποπτεία του Τμηματάρχη ΥΕΝ/ΔΕΚΝ Β ο οποίος και τα 
θεωρεί. Μετά την θεώρηση των δελτίων τα χειρόγραφα 
δελτία προωθούνται στο αρμόδιο Γ ραφείο της ΔΕΚΝ-Β 

για μηχανογραφική επεξεργασία, από συνεργείο χειρι- 
στριών Η/Υτης Διευθύνσεως και 

(β) Επιτροπή αντιπαραβολής των μηχανογραφικών κα¬ 
ταστάσεων με τις αιτήσεις των υποψηφίων αποτελούμενη 
από δύο τακτικά και δύο αναπληρωματικά μέλη,συνερ¬ 
γείο,εκ του προσωπικού που υπηρετεί στην ΔΕΚΝ και δεν 
έχει συμμετάσχει στην διαδικασία της προηγούμενης πα¬ 
ραγράφου 

3. Μετά την επιβεβαίωση της ακρίβειας των εισαχθέντων 
στοιχείων μετά στδιχείατων δικαιολογητικώνπου έχουν υ¬ 
ποβληθεί από τις Σχολές, είτε χειρόγραφα είτε μηχανο¬ 
γραφημένα από τον Τμηματάρχη ΥΕΝ/ΔΕΚΝ Β εκδίδονται 
τα αποτελέσματα, με χρήση του προγράμματος επιλογής 
σπουδαστών που έχει εγκατασταθεί στον Η/Υτου ΥΕΝ. 

4. Εκτυπώνονται μετά την εκτέλεση του αλγορίθμου ε¬ 
πιλογής καταστάσεις επιτυχόντων ανά σχολή και κατηγο¬ 
ρία και καταστάσεις επιλαχόντων ανά σειρά επιτυχίας και 
αλφαβητικά οι οποίες υπογράφονται από τον Τμηματάρ¬ 
χη ΥΕΝ/ΔΕΚΝ-Β και τον προϊστάμενο του γραφείου εισα¬ 
γωγής σπουδαστών ΑΔΣΕΝ, καθώς και τον υπεύθυνο ε¬ 
κτέλεσης του αλγορίθμου επιλογής και θεωρούνται από 
τον Διευθυντή ΔΕΚΝ. 

. Άρθρο 8 

Ανακοίνωση αποτελεσμάτων - 
παρουσίαση σπουδαστών 

1. Τα αποτελέσματα ανακοινώνονται με τοιχοκόλλησή 
τους στα οικήματα ΥΕΝ και ΔΕΚΝ. Καταχωρίζονται επί¬ 
σης σχετικά δημοσιεύματα, σε δύο (2) τουλάχιστον ημε¬ 
ρήσιες εφημερίδες του Αθηναϊκού Τύπου. 

2. Σε κάθε ΑΔΣΕΝ διαβιβάζονται πίνακες εισαγομένων 
σ’ αυτή σπουδαστών. Οι σπουδαστές που έχουν επιλεγεί 
υποχρεούνται να παρουσιαστούν και εγγραφούν στις 
Σχολές τους, σε δέκα(10)ημέρες από την επόμενη της α¬ 
νακοίνωσης των αποτελεσμάτων, διαφορετικά αποκλείε¬ 
ται η φοίτησή τους και οι θέσεις τους καταλαμβάνονται με 
σειρά προτεραιότητας από υποψήφιους επιλαχόντες της 
ίδιας κατηγορίας (Γενικής και Ειδικής). Σε περίπτωση που 
οι αντίστοιχες θέσεις των κενών δεν υπάρχουν στους πί¬ 
νακες των επιλαχόντων,αυτές συμπληρώνονται με υπο¬ 
ψήφιους επιλαχόντες άλλων κατηγοριώντης ίδιας ειδικής 
κατηγορίας και με προτεραιότητα έκτων άνω προς τα κά¬ 
τω. Τα αποτελέσματα των επιλαχόντων ανακοινώνονται 
από το ΥΕΝ κατά τον ίδιο τρόπο της παραγρ. 1 του παρό¬ 
ντος άρθρου. 

Άρθρο 9 

Κατ’ εξαίρεση εισαγωγή σπουδαστών 

Κατ’ εξαίρεση των διατάξεων του άρθρου 2 παρ.2 και 
πέρα από τον οριζόμενο κατά Σχολή αριθμό εισακτέων 
γράφονται στις ΑΔΣΕΝ ανεξάρτητα από τη βαθμολογία 
τους, α) Αλλοδαποί-αλλογενείς, β) Κύπριοι ομογενείς και 
γ) λοιποί ομογενείς σύμφωνα με τα παρακάτω: 

(α) Αλλοδαποί - Αλλογενείς: Στην κατηγορία αυτή ανή¬ 
κουν οι αλλοδαποί μη Έλληνες το γένος και την υπηκοό¬ 
τητα, που και οι δύο γονείς του δεν είναι Έλληνες. 

(β) Κύπριοι ομογενείς: Στην κατηγορία αυτή ανήκουν 
Κύπριοι ομογενείς που ο ένας τουλάχιστον από τους γο¬ 
νείς τους είναι Κύπριος στην καταγωγή. 

(γ) Λοιποί ομογενείς που είναι: 

(ί) Έλληνες εξωτερικού. Στην κατηγορία αυτή ανήκουν 
οι Έλληνες ή τα παιδιά τους που ο ένας τουλάχιστον από 
τους γονείς τους είναι Ελληνας και που οι ίδιοι ή ένας του¬ 
λάχιστον από τους γονείς τους κατοικούν και διαμένουν ή 


κατοικούσαν και διέμεναν στο εξωτερικό, πέντε τουλάχι¬ 
στον χρόνια κατά την τελευταία δεκαετία πριν από την η¬ 
μερομηνία υποβολής της αίτησης για επιλογή,με την 
προϋπόθεση ότι ο υποψήφιος σε κάθε περίπτωση έχει τε¬ 
λειώσει τρεις τουλάχιστον τάξεις σχολείου μέσης εκπαί¬ 
δευσης στο εξωτερικό ή ότι έχει τελειώσει τις δύο τελευ¬ 
ταίες τάξεις του Λυκείου στο εξωτερικό και 

(μ) Παιδιά Ελλήνων υπαλλήλων στο εξωτερικό. Στην κα¬ 
τηγορία αυτή ανήκουντα παιδιά Ελλήνων υπαλλήλων που 
υπηρετούν ή υπηρέτησαν κατά τα δύο τελευταία διδακτι¬ 
κά έτη πριν από το ακαδημαϊκό έτος για το οποίο ζητείται 
η επιλογή, σε ελληνικές δημόσιες υπηρεσίες στο εξωτε¬ 
ρικό ή σε διεθνείς οργανισμούς στους οποίους μετέχει και 
η Ελλάδα με την προϋπόθεση ότι ο υποψήφιος σε κάθε 
περίπτωση έχει τελειώσει στο εξωτερικό τις δύο τελευ¬ 
ταίες τάξεις σχολείου μέσης εκπαίδευσης που αντιστοι¬ 
χούν στις δύο τελευταίες τάξεις του Ελληνικού Λυκείου 
κατά την περίοδο που υπηρετούσε ο γονέας στο εξωτερι¬ 
κό έστω και αν ο γονέας επανήλθε στην Ελλάδα για υπη¬ 
ρεσιακούς λόγους χωρίς αίτησή του κατά τη διάρκεια 
του δεύτερου διδακτικού έτους που αντιστοιχεί στην τε¬ 
λευταία τάξη του Ελληνικού Λυκείου. 

Άρθρο 10 

Προϋποθέσεις εισαγωγής κατ’ εξαίρεση σπουδαστών. 

1. Για να γίνει καταρχή δεκτή αίτηση οποίο υδήποτε υ¬ 
ποψήφιου των κατ’ εξαίρεση εισαγομένων του άρθρου 9 
σπουδαστών, πρέπει α) να είναι ηλικίας μέχρι 24 ετών και 
β) να έχει απολυτήριο δευτερόβαθμης εκπαίδευσης, το ο¬ 
ποίο παρέχει δικαίωμα εισαγωγής στις ανώτερες σχολές 
της χώρας που το εκδίδει. . 

2. Ειδικά για τους Αλλογενείς Αλλοδαπούς,η εισαγωγή 
τους σε ΑΔΣΕΝ γίνεται μόνον εφόσον υπάρχει σχετική 
διακρατική συμφωνία ή πρωτόκολλο μορφωτικής συνερ¬ 
γασίας με τη χώρα του ενδιαφερομένου ή δε υποψηφιό¬ 
τητά τους για επιλογή,προτείνεται επίσημα από την αντί¬ 
στοιχη Διπλωματική Αρχή. 

3. Ο αριθμός των κατά κατηγορία και εθνικότητα εισα- 
γόμενων κατεξαίρεση στις ΑΔΣΕΝ σπουδαστών του άρ¬ 
θρου 9 ορίζεται με κοινή απόφαση ΥΠΕΞ-ΥΕΝ. 

4. Η κατανομή των πιο πάνω κατηγοριών υποψήφιων, 
κατά Σχολή και Ειδικότητα πραγματοποιείται με Υπουρ¬ 
γική Απόφαση μετά από σχετική Υγειονομική εξέτασή 
τους, που γίνεται με μέριμνα του ΥΕΝ/ΔΕΚΝ από την ΥΕ- 
ΑΝΕΘ/ΠΕΙΡΑΙΑ,εκτός των Κυπρίωνγιατην υγειονομική ε¬ 
ξέταση των οποίων ισχύει η ρύθμιση της παραγρ.5. Όσοι 
υποψήφιοι των κατηγοριών αυτών κριθούν υγειονομικά 
κατάλληλοι, κατατανέμονται σε όλες τις Σχολές της χώ¬ 
ρας, ανάλογα με τις δυνατότητες των Σχολών αυτών. 

5. Οι υποψήφιοι Κύπριοι που επιλέγονται από το Υπουρ¬ 
γείο Συγκοινωνιών Κύπρου για τις ΑΔΣΕΝ, υποβάλλονται 
σε υγειονομική εξέταση σύμφωνα με τις διατάξεις που ι¬ 
σχύουν για τους Έλληνες υποψήφιους. Η ανωτέρω εξέ¬ 
ταση θα λαμβάνει χώρα στα κρατικά νοσοκομεία της 
Κύπρου, που ορίζονται από την Κυπριακή Κυβέρνηση. 

Η γνωμάτευση της υγειονομικής εξέτασης,θεωρείται α¬ 
πό τον προξενικό Λιμενάρχη Κύπρου και συνυποβάλλεται 
στο ΥΕΝ/ΔΕΚΝ Β μαζί με τα άλλα δικαιολογητικά κάθε υ¬ 
ποψήφιου. 

Άρθρο 11 

Δικαιολογητικά κατεξαίρεση εισαγομένων 

1. Οι υποψήφιοι για κατεξαίρεση εισαγωγή στις ΑΔΣΕΝ 
πρέπει να υποβάλλουν, μέσα στην προθεσμία που ορίζε- 

ται με Απόφαση ΥΕΝ, τα πιο κάτω κατά περίπτωση δίκαιο- 
λογητικά: 

(α) Αίτηση όπως τα υποδείγματα «Γ -1», «Γ - 2»,»Γ - 3», 
και«Γ-4». 

(β) Πιστοποιητικό γέννησης,με φωτογραφία του υπο¬ 
ψήφιου, θεωρημένη γιατηνταυτοπροσωπεία. 

(γ) Τίτλο απόλυσης από σχολείο δευτεροβάθμιας 
Εκπαίδευσης (Λύκειο). 

Αν ο τίτλος απόλυσης είναι από ξένο σχολείο ο υποψή¬ 
φιος πρέπει να υποβάλλει και βεβαίωση του σχολείου ή 
της αρμόδιας Εκπαιδευτικής Αρχής της ξένης χώρας για 
την δυνατότητα εισαγωγής του υποψηφίου κατά περί¬ 
πτωση σε Ανώτατη ή Ανώτερη Σχολή της χώρας στην ο¬ 
ποία υπάγεται το σχολείο. 

(δ) Πιστοποιητικό ποινικού μητρώου της χώρας του, το 
οποίο να έχει εκδοθεί το πολύ πριν ένα τρίμηνο από την η- 
μερομηνία υποβολής του. 

(ε) Αντίγραφο ποινικού μητρώου τύπου Β,του Ελληνικού 
Υπουργείου Δικαιοσύνης, το οποίο έχει εκδοθεί το πολύ 
πριν ένατρίμηνο από την ημερομηνία υποβολής του. 

(στ) Πιστοποιητικό γνώσης Ελληνικής γλώσσας,από τα 
Πανεπιστήμια Αθηνών ή Θεσσαλονίκης. Το πιστοποιητικό 
αυτό δεν απαιτείται αν ο υποψήφιος έχει τίτλο απόλυσης 
από Ελληνικό Λύκειο ή αν είναι Ομογενής. 

2. Οι υποψήφιοιτης κατηγορίας Αλλοδαπών - Αλλογενών 
υποβάλλουν όλατα δικαιολογητικάτηςπαρ.1. Επιπλέονδε 
πιστοποιητικό της αρμόδιας αρχής της οικείας χώρας για 
την υπηκοότητα και την καταγωγή του υποψηφίου και των 
δύο γονέων του, από το οποίο πρέπει να προκύπτει σαφώς, 
ότι κανένας από αυτούς δεν έχει Ελληνική καταγωγή και υ¬ 
πεύθυνη δήλωση, ότι ο υποψήφιος δεν είναι κάτοχος 
Πτυχίου Σχολής ή Τμήματος της τριτοβάθμιας 
Εκπαίδευσης της Ελλάδος. 

Ο υποψήφιος κατά την κατάθεση των δικαιολογητικών 
του πρέπει να έχει μαζί του διαβατήριο ή την άδεια παρα¬ 
μονής, ώστε να αποδεικνύεται η νόμιμη παρουσία του 
στην Ελλάδα. 

3. Οι υποψήφιοιτης κατηγορίας Ομογενών από Κύπρο, 
υποβάλλουν όλα τα δικαιολογητικά της παραγρ. 1 και επι¬ 
πλέον Γνωμοδότηση Υγειονομικής Εξέτασής τους, κανο¬ 
νικά θεωρημένη,σύμφωνα με παραγρ.5του άρθρου 10. 

4. Οι υποψήφιοι της κατηγορίας των υπόλοιπων Ομο¬ 
γενών, υποβάλλουν όλα τα δικαιολογητικά της παραγρ. 1 


και επιπλέον καταθέτουν κατά περίπτωση: 

(α) Οι ομογενείς με 5ετία στο εξωτερικό, βεβαίωση της 
Ελληνικής διπλωματικής ή προξενικής αρχής στο εξωτε¬ 
ρικό με το ακριβές χρονικό διάστημα που κατοικούσε 
και διέμενε ο ίδιος ή ο πατέρας του ή η μητέρα του στο ε¬ 
ξωτερικό και σε περίπτωση αδυναμίας, βεβαίωση της αρ¬ 
μόδιας ξένης αρχής και βεβαίωση του Σχολείου ή της αρ¬ 
μόδιας Εκπαιδευτικής Αρχής της οικείας χώρας για τιςτά- 
ξεις που τελείωσε και τα αντίστοιχα χρόνια που φοίτησε ο 
υποψήφιος στο εξωτερικό σε σχολείο δευτεροβάθμιας 
Εκπαίδευσης. 

(β) Τα παιδιά Ελλήνων υπαλλήλων του εξωτερικού βε¬ 
βαίωση της αρμόδιας Ελληνικής αρχής, ότι ο ένας τουλά¬ 
χιστον από τους γονείς του υπηρέτησε στο εξωτερικό σε 
Ελληνική Δημόσια Υπηρεσία ή σε διεθνή οργανισμό, στον 
οποίο μετέχει και η Ελλάδα, κατά τα δύο τελευταία διδα¬ 
κτικά έτη πριν από το ακαδημαϊκό έτος της επιλογής, έ¬ 
στω και αν ο γονέας επανήλθε στην Ελλάδα για υπηρεσια¬ 
κούς λόγους χωρίς αίτησή του κατά την διάρκεια του 
δεύτερου διδακτικού έτους, που αντιστοιχεί στην τελευ¬ 
ταία τάξη του Λυκείου και βεβαίωση της αρμόδιας 
Εκπαιδευτικής αρχής ή του Σχολείου, ότι ο υποψήφιος 
φοίτησε και τελείωσε στο εξωτερικό, σε Σχολείο δευτε¬ 
ροβάθμιας Εκπαίδευσης κατά τις δύο τελευταίες τάξεις, 
που αντιστοιχούν στις Β και Γ τάξεις Ελληνικού Λυκείου. 

5. Τα δικαιολογητικά δεν γίνονται δεκτά,εάν δεν είναι 
πλήρη. Επίσης, όσα από τα δικαιολογητικά έχουν εκδοθεί 
από ξένη αρχή πρέπει να είναι επικυρωμένα από Ελληνική 
διπλωματική αρχή στο εξωτερικό ή από το Υπουργείο 
Εξωτερικών της χώρας μας, γιατο γνήσιο της υπογραφής 
αυτού που υπογράφει το έγγραφο και επίσημα μεταφρα¬ 
σμένα στην Ελληνική γλώσσα με την επιφύλαξη των δια¬ 
τάξεων των σχετικών διεθνών συμβάσεων που έχουν κυ¬ 
ρωθεί νομοθετικά από την χώρα μας. 

Άρθρο 12 

Μεταβατική διάταξη 

Ειδικά για την εισαγωγή σπουδαστών στο εκπαιδευτικό 
έτος 1996-1997 η θαλάσσια υπηρεσία της παρ.7 του άρ¬ 
θρου 2 λαμβάνεται υπόψη έστω και εάν ο υποψήφιος έχει 
ναυτολογηθεί για διάστημα μικρότερο των διακοσίων δέ¬ 
κα (210) ημερών. 


ΛΙΤΗΣΙΙ ΥΠΟΨΗΦΙΟΥ (πις διηλούν) ΙΙΡΟΣ Α.Δ.Σ.Β.Ν. Νο ♦ !λπΙ 

ΥΠΟΔΕΙΓΜΑ Β 

ΑΤΟΜΙΚΟΣ ΦΑΚΕΛΟΣ ΥΠΟΨΗΦΙΟΥ 

(Επώνυμο) (Ονομα) (Πατρώνυμο) 


Υποψήφιος ΑΔΣΕΝ (1) 


Δικαιολογητικά 


Μονογραφή 

Ελέγχοντα Παρατηρήσ. 


Ημερομηνία 


1. Αίτηση 


Έτος γέννησης 


2. Πιστοποιητικό Γέννησης ή Αριθμός Μητρώου Αρρένων ή 
Αριθμός Δημοτολογίου (αναλόγως). 


Λύκειο (2) 


3. Τίτλος Σπουδών. 


4. Ναυτικός (Ν/Ο) 


5. Πιστ/κο υγεινομικής 
. εξέτασης. 


6. Ειδικά ττιστ/κά (4) 


Επιτροπή. 


Αριθμός- Ημ/νία.(3). 



Ο επί του ελέγχου Αξιωμαπκός . Ο ΔΣ. ή Καθηγητής 


Ο Διοικητής 


(1) Σημειώνεται η πρώτη σχολή προτίμησης. 

(2) Σημειώνεται ο τίτλος του Λυκείου. 

(3) Σημειώνεται ένδειξη Ιατρικής γνωμάτευσης. 

(4) Σημειώνονται διακιολογητικά που πιστοποιούν ειδικές καταστάσεις υποψήφιου. 

(5) Θα υποβληθεί από τους σπουδαστές που θα εισαχθούν. 

ΑΙΤΗΣΗ 


Αίτηση ΑλλοδαπούΑλλονενή Υπόδειγμα ιΐ 

ΠΡΟΣ; ΥΕΝ/ΔΕΚΝ Β 
ΠΕΙΡΑΙΑ 


ΕΘΝΙΚΟΤΗΤΑ.. 

ΕΠΩΝΥΜΟ. 

ΟΝΟΜΑ.. 

ΟΝΟΜΑ ΠΑΤΕΡΑ.. 

ΟΝΟΜΑ ΜΗΤΕΡΑΣ. 

ΤΟΠΟΣ ΓΕΝΝΗΣΗΣ.. 

ΕΤΟΣ ΓΕΝΝΗΣΗΣ. 

Δ/ΝΣΗ ΚΑΤΟΙΚΙΑΣ ΣΤΗΝ ΑΛΛΟΔΑΠΗ.... 


Δ/ΝΣΗ ΚΑΤΟΙΚΙΑΣ ΣΤΗΝ ΕΛΛΑΔΑ 

ΠΕΡΙΟΧΗ. 

ΟΔΟΣ..-Αριθμ. 

ΤΗΛΕΦΩΝΟ. 

.. 19 .. 

(τόπος) (χρον/γΐα) 

(Ι)Πλοιάρχων ή Μηχανικών 


Παρακαλώ να με δεχθείτε για 
φοίτηση σε Ανώτερη Δημόσια Σχολή 
Εμπορικού Ναυτικού ειδικότητας. 

....<ι> 

σύμφωνα με τις διατάζεις που την 
διέπουν. 

Επισυνάπτω τα πιο κάτω δικαιολογήθηκα: 
α) Πιστοποιητικό γέννησης 

β) Τίτλο απόλυσης με βεβαίωση 

γ) Πιστοποιητικό Ποινικού Μητρώου 
δ) Αντίγραφο Ποινικού Μητρώου Τύπου Β 
ε) Πιστοποιητικό γνώσης της Ελληνικής 
γλώσσας 

στ) Πιστοποιητικό υπηκοότητας και κατα¬ 
γωγής 

ζ) Υπεύθυνη δήλωση 

Σε επίσημη μετάφραση επισυνάπτονται 
τα με στοιχεία α,β,γ και στ ττιστοττοιηπκά. 


Ο ΑΙΓΩΝ 


(υπογραφή) 

Αίτηση Ουονενών σττό Κύπρο 


Υπόδειγμα 'Γ2* 


ΑΙΤΗΣΗ 


ΕΠΩΝΥΜΟ. 

ΟΝΟΜΑ. 

ΟΝΟΜΑ ΠΑΤΕΡΑ.. 

ΟΝΟΜΑ ΜΗΤΕΡΑΣ. 

ΤΟΠΟΣ ΓΕΝΝΗΣΗΣ. 

ΕΤΟΣ ΓΕΝΝΗΣΗΣ. 

Δ/ΝΣΗ ΚΑΤΟΙΚΙΑΣ ΣΤΗΝ ΚΥΠΡΟ. 


Δ/ΝΣΗ ΚΑΤΟΙΚΙΑΣ ΣΤΗΝ ΕΛΛΑΔΑ 

ΠΕΡΙΟΧΗ. 

ΟΔΟΣ.Αριθμ....... 

ΤΗΛΕΦΩΝΟ. 

.. 19.. 

(τόπος) (χρον/γία) 

(Ι)Πλοίάρχων ή Μηχανικών 


ΠΡΟΣ: ΥΕΝ/ΔΕΚΝ Β 
ΠΕΙΡΑΙΑ 

Παρακαλώ να με δεχθείτε για 
φοίτηση σε Ανώτερη Δημόσια Σχολή 

Εμπορικού Ναυτικού ειδικότητας. 

.( 1 ) 

σύμφωνα με τις διατάξεις που την 
διέπουν. 

Επισυνάπτω τα τηο κάτω δικαιολογηπκά: 

α) Πιστοποιητικό γέννησης 
β) Τίτλο απόλυσης με βεβαίωση 
γ) Πιστοττοιηπκό Ποινικού Μητρώου 
δ) Αντίγραφο Ποινικού Μητρώου Τύπου Β· 
ε) Γνωμάτευση Υγειονομικής Εξέτασης(Τα 
πιστοποιητικά που έχουν εκ δοθεί από 
ξένες Αρχές είναι επίσημα μεταφρασμένα 
και επικυρωμένα). 

Ο ΑΠΏΝ 


(υπογραφή) 


Β240496*ΑΚΟ 

Αίτηση Ουονενών υε 5ετία στο Εεωτεοικό 


ΑΙΤΗΣΗ 

ΕΠΩΝΥΜΟ. 

ΟΝΟΜΑ. 

ΟΝΟΜΑ ΠΑΤΕΡΑ.. 

ΟΝΟΜΑ ΜΗΤΕΡΑΣ. 

ΤΟΠΟΣ ΓΕΝΝΗΣΗΣ.. 

ΕΤΟΣ ΓΕΝΝΗΣΗΣ. 

Δ/ΝΣΗ ΚΑΤΟΙΚΙΑΣ ΣΤΗΝ ΑΛΛΟΔΑΠΗ.... 


Δ/ΝΣΗ ΚΑΤΟΙΚΙΑΣ ΣΤΗΝ ΕΛΛΑΔΑ 

ΠΕΡΙΟΧΗ. 

ΟΔΟΣ..Αριθμ. 

ΤΗΛΕΦΩΝΟ. 

. 19 .. 

(τόττος) (χρον/γία) 

(Ι)Πλοκΐρχων ή Μηχανικών 


Υπόδειγμα Τ3* 

ΠΡΟΣ: ΥΕΝ/ΔΕΚΝ Β 
ΠΕΙΡΑΙΑ 

Παρακαλώ να με δεχθείτε για 
φοίτηση σε Ανώτερη Δημόσια Σχολή 
Εμπορικού Ναυπκού ειδικότητας.. 

.( 1 ) 

σύμφωνα με τις διατάξεις που την 
διέπουν. 

Επισυνάπτω τα πιο κάτω δικαιολογητικά: 
α) Πιστοποιητικό γέννησης 
β) Τίτλο απόλυσης με βεβαίωση 
γ) Βεβαίωση για τα χρόνια φοίτησης 
στο Εξωτερικό. 

δ) Βεβαίωση χρόνου διαμονής στο 
εξωτερικό 

ε) Πκποποιηπκό Ποινικού Μητρώου 
στ) Αντίγραφο Ποινικού Μητρώου Τύπου Β 
Υπουργείου Δικα»οσύνης(Τα πιστοποιητικά 
που έχουν εκδοθεί από ξένες Αρχές είναι 
επίσημα μεταφρασμένα και επικυρωμένα) 

Ο ΑΠΏΝ 


(υπογραφή) 

Υπόδειγμα Γ4 

Αίτηση παιδιών Ελλήνων υπαλλήλων του Εξωτερικού 


ΑΙΤΗΣΗ 


ΕΠΩΝΥΜΟ. 

ΟΝΟΜΑ. 

ΟΝΟΜΑ ΠΑΤΕΡΑ.. 

ΟΝΟΜΑ ΜΗΤΕΡΑΣ. 

ΤΟΠΟΣ ΓΕΝΝΗΣΗΣ.. 

ΕΤΟΣ ΓΕΝΝΗΣΗΣ.. 

Δ/ΝΣΗ ΚΑΤΟΙΚΙΑΣ ΣΤΗΝ ΑΛΛΟΔΑΠΗ.... 

Δ/ΝΣΗ ΚΑΤΟΙΚΙΑΣ ΣΤΗΝ ΕΛΛΑΔΑ 

ΠΕΡΙΟΧΗ. 

ΟΔΟΣ.-Αριθμ. 

ΤΗΛΕΦΩΝΟ. 

.19.. 

(Τόπος) (χρον/γία) 

(Ι)Πλοιάρχων ή Μηχανικών 


ΠΡΟΣ: ΥΕΝ/ΔΕΚΝ Β 
ΠΕΙΡΑΙΑ 

Παρακαλώ να με δεχθείτε για 
φοίτηση σε Ανώτερη Δημόσια Σχολή 
Εμπορικού Ναυτικού ειδικότητας. 

. 0 ) 

σύμφωνα με πς διατάξεις που την 
διέπουν. 

Επισυνάπτω τα πιο κάτω δικαιολογηπκά: 

α) Πιστοποιητικό γέννησης 
β) Τίτλο απόλυσης με βεβαίωση 
γ) Βεβαίωση για τα χρόνια φοίτησης στο 
Εξωτερικό. 

δ) Αντίγραφο Ποινικού Μητρώου Τύπου Β 
Υπουργείου Δικαιοσύνης, 
ε) Βεβαίωση για το χρόνο υπηρεσίας του 
γονέα στο Εξι»)τερικό.(Τα πιστοποιητικά 
που έχουν εκδοθεί από ξένες Αρχές είναι 
επίσημα μεταφρασμένα και επικυρωμένα.) 

ΟΑΓΓΩΝ 


(υπογραφή) 


ΑΠΟ ΓΟ ΕΘΝΙΚΟ ΤΥΠΟΙ ΡΑΦΕΙΟ 

















